**PEREKONNA SISSETULEKUST SÕLTUVAD SOTSIAALTOETUSED**

Toetusi määrab ja maksab isiku rahvastikuregistri­järgse elukoha linnaosavalitsus neile Tallinna linna elanikele, kelle perekonna netosissetulek esimese pereliikme kohta on väiksem kehtivast palga alammäärast (**654 eurot**) ja iga järgmise pereliikme kohta väiksem kui 80% palga alammäärast (**523,20 eurot**).

Seega toetuse saamiseks peaks sissetulek jääma

2-liikmelisel perel alla **1177,20** **euro**,

3-liikmelisel alla **1700,40 euro**,

4-liikmelisel alla **2223,60 euro** jne.

Perekonna sissetulek arvestatakse taotlusele eelnenud kolme kuu keskmise netosissetuleku järgi.

**Sissetulekust sõltuvaid toetusi makstakse**:

1) toimetuleku tagamiseks, sh tervise säilitamise ja taastamisega seotud kulutuste, õnnetusjuhtumite ja muude erakorraliste juhtumitega seotud väljaminekute ja lapse hariduse ning huvi- ja sporditegevusega seotud kulutuste osaliseks või täielikuks hüvitamiseks;

2) lasterikka pere lastele (3 ja enam last) Eesti Vabariigi aastapäevaks;

3) toimetulekutoetust saava pere lastele kooliminekuks, kui pere on saanud toimetulekutoetust jooksval aastal.

**Sissetulekust sõltuvate toetuste maksimaal­määrad kalendriaastaks:**

1) lapsele (alla 18-aastane isik ja üldharidus- või kutseõppeasutuse kuni 19-aastane õpilane) – **350 eurot;**

2) toimetulekutoetust saava pere lapsele kooli-minekutoetus – **32 eurot.**

3) lasterikka pere lapsele Eesti Vabariigi aastapäevaks – **39 eurot;**

2) tööealisele isikule – **250 eurot;**

3) isik, kes on riikliku pensionikindlustuse seaduse mõistes vanaduspensioniealine – **250 eurot;**

Toetuse saamiseks on vajalik esitada kirjalik taotlus koos mitte rohkem kui üks kalendrikuu tagasi tehtud kulutusi tõendavate dokumentidega.

**Eluruumi kohandamise kulu hüvitis** puudega inimese iseseisva toimetuleku soodustamiseks ja puudest tingitud takistuste leevendamiseks või kõrvaldamiseks eluruumis liikumisel, enesega toimetulekul ning eluruumi sisenemisel ja sealt väljumisel.

Eluruumi kohandamise kulu hüvitis inimese kohta **1600 eurot.** Kulu hüvitamist korraldab ja otsustab määruses sätestatud korras Tallinna Sotsiaal- ja Tervishoiuamet

[Tallinna Linnavolikogu 07.10.2021 määrus nr 26](https://www.riigiteataja.ee/akt/423122021014) „Sotsiaaltoetuste maksmise tingimused ja kord“

[Tallinna Linnavalitsuse 20.10.2021 määrus nr 35](https://www.riigiteataja.ee/akt/411122021025) „Sotsiaaltoetuste määrad“

**Koolieelsete munitsipaalasutuste kulude vanemate poolt kaetava osa tasumisest vabastamine**

Vabastust saab taotleda juhul, kui nii vanema(te) kui ka lapse elukohana on rahvastikuregistrisse kantud Tallinna linn ning perekonna netosissetulek esimese pereliikme kohta on väiksem kehtivast töötasu alammäärast (**654 eurot**) ja iga järgmise pereliikme kohta väiksem kui 80% kehtivast töötasu alammäärast (**523,20 eurot**).

Avalduse saab esitada [info.haridus.ee/lasteaiakoht](https://info.haridus.ee/account/login?ReturnUrl=%2faccount%2fmanagedetails.aspx)

paberil lasteaia direktorile.

[Tallinna Linnavolikogu 10.12.2015 määrus nr 27](https://www.riigiteataja.ee/akt/411092020030?leiaKehtiv)

****

**SOTSIAALTOETUSED**

**Toetuse taotlusi võetakse vastu:**

**E 9.00 - 12.00, 14.00 – 17.30**

**T, N 9.00 - 12.00, 14.00 – 16.30**

Info telefonidel 645 7131, 645 7133

**Kristiine Linnaosa Valitsuse**

**Sotsiaalhoolekande osakond**

Metalli 5 II korrus

Üldinfo ja eelregistreerimine tel 645 7140

[kristiine.sotsiaal@tallinnlv.ee](mailto:kristiine.sotsiaal@tallinnlv.ee)

<http://www.tallinn.ee/est/kristiine>

**PEREKONNA SISSETULEKUST MITTESÕLTUVAD SOTSIAALTOETUSED**

* **Sünnitoetust** on õigus saada lapsel, kelle rahvastikuregistrijärgne elukoht alates sünnist on katkematult Tallinna linn ja kelle vähemalt ühe vanema rahvastikuregistri­järgne elukoht on Tallinna linn katkematult aasta enne lapse sündi ning teise vanema rahvastikuregistrijärgne elukoht on Tallinna linn enne lapse sündi või kelle üksikvanema rahvastikuregistrijärgne elu­koht on Tallinna linn katkematult aasta enne lapse sündi.

Taotluse võib esitada lapse seaduslik esindaja kuue kuu jooksul pärast lapse sündi Perekonnaseisuametisvõie-teenindus­­es.

Ühe lapse sünni korral makstakse toetus kahes osas: 50% toetusest (**160** **eurot**) pärast lapse sündi ja 50% (**160** **eurot**) lapse aastaseks saamisel, kui laps ja lapsevanemad on rahvastikuregistri andmetel olnud katkematult Tallinna linna elanikud alates lapse sünnist kuni lapse aastaseks saamiseni.

Kaksikute ja kolme või enama lapse sünni korral makstakse toetus välja ühes osas, kaksikute sünni korral **1000 eurot** ja mitmike sünni korral **6 392 eurot.**

* **Õppeaasta alguse toetust** on kuni 19-aastaseks saamiseni õigus saada lapsel,  
  kes alustab ja jätkab põhi- või keskhariduse omandamist või kutseõppe tasemeõpet ja kelle vähemalt ühe vanema rahvastikuregistrijärgne elukoht on Tallinn katkematult vähemalt toetuse maksmise kalendriaasta 1. jaanuarist. Taotlust saab esitada toetuse maksmise õiguse tekkimise aastal alates lapse kooli õpilaste nimekirja kinnitamisest kuni 30. novembrini. Toetuse suurus esimesse klassi mineva lapse puhul on **320 eurot,** alates teisest klassist **50 eurot.**
* **Puudega lapse toetust** on õigus saada kuni 16-aastasel lapsel, kellel on tuvastatud puude raskusaste ning ei ole tuvastatud osalist töövõimet või töövõime puudumist ja kelle vähemalt ühe vanema rahvastikuregistrijärgne elukoht on Tallinna linn katkematult vähemalt toetuse taotlemise kalendriaastale eelnenud kalendriaasta 1. jaanuarist.

Taotluse võib esitada vanem, kelle rahvastikuregistrijärgne elukoht on sama mis lapsel.

Puudega lapse toetust **(125 eurot)** makstakse üks kord kalendri­aastas lapse sünnikuul puude raskusastme tuvastamise otsuse kehtivuse ajal.

* **Hoolduspere toetust** on õigus saada isikul, kellel on linnaosavalitsusega sõlmitud leping hooldusperes asendus- või järelhooldusteenuse osutamiseks.

Teenuse kasutaja isiklike kulude toetus on **240 eurot** kuus, hoolduspere vanema toetus **327 eurot** (1/2 kuutasu alammäärast).

* **Asendushooldusteenuse kasutaja toetust** on õigus saada vähemalt 7-aastasel isikul, kellele asendushoolduseteenuse osutamiseks on linnaosavalitsuse ja hoolduspere vanema või asendushooldusteenuse osutaja vahel sõlmitud leping. Toetuse suurus kuni 12-aastasele **10 eurot**, 13-aastasele ja vanemale **20 eurot** kuus.
* **Ellusuunamise toetust** (**654** **eurot**) on õigus saada isikul, kelle üle oli kuni täisealiseks saamiseni seatud eestkoste ja kelle rahvastikuregistrijärgne elukoht oli eestkoste seadmise ajal Tallinn.
* **Pensionilisa** (**150** **eurot**)on õigus saada isikul, kes on riikliku pensionikindlustuse seaduse alusel vanadus- või töövõimetuspensioni saaja või täisealine rahva- või toitjakaotus­pensioni saaja või kellel on töövõimetoetuse seaduse alusel tuvastatud osaline töövõime või töövõime puudumine ning kelle elukohana on rahvastikuregistrisse kantud Tallinn katkematult vähemalt alates toetuse taotlemise kalendriaastale eelnenud kalendriaasta 1. jaanuarist.

Toetust makstakse üks kord aastas pensionäri sünnikuule eelneval kuul alates eelnimetatud pensioni määramise või osalise või puuduva töövõime tuvastamise kalendriaastale järgnevast kalendriaastast.

Lisaks toetusele on võimalik alates toetuse määramise kuule järgnevast kalendrikuust saada soodustusi apteegikaupade, prillide ja muude kaupade ning teenuste ostmisel. Toetust ei maksta ja soodustusi ei anta isikule, kelle väljaspool kodu osutatava ööpäevase üldhooldusteenuse eest tasutakse Tallinna linna eelarvest.

[Tallinna Linnavolikogu 29.11.2012 määrus nr 27](https://oigusaktid.tallinn.ee/?id=3003&aktid=124406&fd=1&k1=12&leht=1&lineid=106)

* **Hüvitist lapsehoiuteenuse ostmise eest** makstakse lapse vanemale, eestkostjale või hooldajale tingimusel, et laps ei ole kantud ühegi munitsipaal- või eralasteaia nimekirja. Hüvitist makstakse vastavaid kulutusi tõendavate dokumentide alusel. Taotluse võib esitada lapse elukohajärgse linnaosa valitsuse sotsiaalhoolekande osakonnale kolme kuu jooksul pärast lapsehoiu­teenuse kasutamise kuud.

Hüvitist makstakse 100% hüvitise määrast (2022. aastal **200 eurot**), kui teenuse eest on tasutud vähemalt **300** eurot (1,5 kordne hüvitise määr) ja 50% hüvitise määrast (**100 eurot**), kui teenuse eest on tasutud summas 200 kuni 299,99 eurot.

Lisaks hüvitatakse toidukulu kohal käidud päevade eest, mille eest on arvestatud toidutasu alla 3-aastaste laste puhul kuni **1,8 eurot** ning 3-aastase ja vanema lapse puhul kuni **2 eurot** päeva kohta.

Koolivälise nõustamismeeskonna soovitusel lapsehoiuteenust kasutava haridusliku erivajadusega lapse eest makstakse täiendavat hüvitist **71,25 eurot** kuus, taotlusele tuleb lisada nõustamiskomisjoni otsuse koopia.

Lapsehoius käivatele lastele, kes on peres teiseks või enamaks lapseks, kes käib lasteaias või lapsehoius, makstakse lisatoetust **71,25 eurot**.

Tallinna Linnavolikogu 22.03.2007 määrus nr 8